Q=11	C=0	SS=0	LS=0	PS=0	DC=11	LC=0	SD=0	BS=0	G0=5	G1=4	G2=4	DLID=kaa_Latn	BODY=2021 jylǵy 23 aqpan 01:21\nTARAZ. QazAqparat – Jambyldyq polıtseıler jasóspirimder arasynda profılaktıkalyq reıdter ótkizdi, dep habarlaıdy QazAqparat tilshisi.\nÓskemendegi dúkende áınek jýýǵa arnalǵan ýly suıyqtyq satylǵan\nBir apta ishinde ıývenaldy polıtsııa qyzmetkerleri 74 reıd júrgizdip, onyń barysynda ishki ister organdaryna 131 kámeletke tolmaǵan jasóspirim jetkizildi, 196 ata-ana men ózge de eresek adamdar ákimshilik jaýapkershilikke tartyldy. Bul týraly oblystyq polıtsııa departamentiniń baspasóz qyzmeti habarlady.\n«Kámeletke tolmaǵan 3 balanyń túngi ýaqytta oıyn-saýyq mekemelerinde bolýyna jol bergeni úshin 2 ákimshi, alkogol ónimderin satý erejeleri týraly QR Zańnamasyn buzǵany úshin 2 dúken ıesi ákimshilik jaýapkershilikke tartyldy. Kámeletke tolmaǵan balalarynyń túngi ýaqytta turǵyn úıden tys jerde bolýyna jol bergen 128 zańdy ókilge ákimshilik hattama jasaldy», - delingen vedomstvo habarlamasynda.\nAptalyq reıd barysynda ІІO-da profılaktıkalyq esepke 1 jasóspirim jáne 2 balasy bar 1 qolaısyz otbasy qoıyldy. Kámeletke tolmaǵandardy beıimdeý ortalyǵyna qańǵybastyǵy úshin 4 jasóspirim, 1 ata-ana quqyǵynan aıyrylǵan zańdy ókil ornalastyryldy.\nJambyl oblysynyń Polıtsııa departamenti ata-analar men zańdy ókilderdiń balalarynyń ómiri men densaýlyǵy úshin jaýapty ekenin, olardy qaraýsyz qaldyrýǵa bolmaıtyndyǵyn, sondaı-aq túngi ýaqytta kóshege nemese oıyn-saýyq oryndaryna jibermeý qajettigin eske salady.